มีอาการเจ็บคอในคอมีหนองปวดลามมาฟันกรามขวาคอมีอาการปวดและบวมไปหามาเมื่อวานบอกอาการทั้งหมดให้ยามาแค่แก้ปวดลดไข้ละลายเสมหะแก้แพ้แล้วก็กินยาครบทุกอย่างแต่ยังพักผ่อนไม่เพียงพอแต่ก็นอนอยากรู้ว่าเมื่อไหร่จะหายเจ็บที่คอและฟัน(มันปวดแบบทรมานชนิดที่กินไม่ได้เลย)
 อาการของแสดงว่ามีการอักเสบติดเชื้ออย่างแรง ต้นเหตุของการอักเสบอาจมาจากลำคออักเสบ เป็นหนอง หรือต่อมทอนซิลอักเสบ หรือ ฟันผุเป็นรำมะนาด จนไปกินรากฟัน โพรงฟันเกิดถุงหนองลามไปอวัยวะใกล้เคียง ใต้คางทำให้ต่อมนำ้เหลืองใต้คอบวมอักเสบอย่างรุนแรง การรักษาถ้าเป็นที่ฟันจำเป็นต้องรีบไปให้ทันตแพทย์ตรวจครับ ถ้ามีหนองจะต้องรักษาโพรงรากฟัน เอาถุงหนองออก ถ้าฟันโยกแล้ว มีเหงือกร่นมากกว่า 2 ใน 3 ก็ต้องถอนฟันออก เพราะฟันผุมากจนลงรากฟัน เก็บไว้ไม่ได้ การถอนฟันออกจะช่วยระบายหนองออกมาด้วย ถ้าเป็นทอนซิลอักเสบ ก็ต้องให้ยาปฏิชีวนะกิน และเมื่อการอักเสบดีขึ้นควรต้องตัดทอนซิลออกแต่ถ้ามีอาการรุนแรง การรักษาจำเป็นต้องให้ยาแก้อักเสบตามเชื้อที่คาดจะเป็น ส่วนใหญ่เป็นเชื้อ กรัม ลบ ถ้าเป็นมากจนอ้าปากไม่ขึ้น ควรต้องขอให้แพทย์ช่วย Admit เพื่อฉีดยาปฏิชีวนะให้ครับ กินยาแก้ปวด และ ให้น้ำเกลือเพราะคงทานอะไรไม่ได้มากการหายจะใช้เวลา 7-14 วันแล้วแต่ว่าการอักเสบรุนแรงแค่ไหนครับ